ये है इंटरनेशनल ड्राइविंग लाइसेंस पाने का तरीका, विदेश जाने से पहले जरूर जान लें
अगर आप इंटरनेशनल ड्राइविंग लाइसेंस पाने को लेकर परेशान हैं और आपको इससे संबंधित जानकारी नहीं मिल रही है, तो यह रिपोर्ट आपके लिए है।
नई दिल्ली: अगर आप इंटरनेशनल ड्राइविंग लाइसेंस पाने को लेकर परेशान हैं और आपको इससे संबंधित जानकारी नहीं मिल रही है, तो यह रिपोर्ट आपके लिए है। अगर आप विदेश आते-जाते रहते हैं और आप वहां वाहन खुद से चलाना चाहते हैं तो आपको इंटरनेशनल ड्राइविंग लाइसेंस की जरूरत जरूर पड़ेगी। ऐसे में अगर आपको इंटरनेशनल ड्राइविंग लाइसेंस चाहिए तो विदेश मंत्रालय ने इस संबंध में जानकारी जारी की है। विदेश मंत्रालय ने बताया है, "विदेशों में भारतीय मिशन/केन्द्र, परिवहन एवं राजमार्ग मंत्रालय (एमओआरटीएच) के सहयोग से भारतीय नागरिकों को 15-02-2021 से अंतर्राष्ट्रीय ड्राइविंग परमिट (आईडीपी) फिर से जारी करने की सुविधा प्रदान करेगा।" मंत्रालय ने कहा, "कांसुलर सेवा उन देशों में विदेशों में मिशनों/केन्द्रों द्वारा प्रदान की जाएगी, जो सड़क यातायात पर जिनेवा कन्वेंशन, 1949 के हस्ताक्षरकर्ता हैं।